
REFERAT

pentru modificarea Planului de administrare al Regiei Autonome de Transport Timişoara, Contractului de mandat, Regulamentului de organizare şi funcţionare al Regiei Autonome de Transport Timişoara, Organigramei şi Statului de funcţii aprobate prin HCLMT nr. 503/22.10.2013, modificate prin HCLMT nr. 441/12.09.2014 şi HCLMT nr. 205/08.05.2015
Prin HCL  nr. 503 din data de 22.10.2013, Consiliul Local al Municipiului Timişoara, a aprobat Planul de administrare al Regiei Autonome de Transport Timişoara, Organigrama, Statul de funcţii şi Regulamentul de organizare şi funcţionare al Regiei Autonome de Transport Timişoara, Contractul de mandat, precum şi componenţa Consiliului de administraţie.
Conform OUG nr. 109/2011 privind guvernanţa corporativă a întreprinderilor publice, consiliul de administraţie elaborează şi prezintă autorităţii publice tutelare spre aprobare planul de administrare, care include strategia de administrare pe durata mandatului pentru atingerea obiectivelor şi criteriilor de performanţă stabilite în contractele de mandat.

În data de 12.09.2014, prin HCLMT nr. 441, Planul de administrare al Regiei Autonome de Transport Timişoara, Organigrama, Statul de funcţii şi Regulamentul de organizare şi funcţionare al Regiei Autonome de Transport Timişoara s-a modificat prin completarea capitolului „PROGRAME DE MĂSURI ŞI ACŢIUNI STRATEGICE PRIVIND EFICIENTIZAREA ACTIVITĂŢII REGIEI AUTONOME DE TRANSPORT AVÂND LA BAZĂ CRITERIILE ŞI OBIECTIVELE DE PERFORMANŢĂ STABILITE DE CONSILIUL LOCAL TIMIŞOARA”.

Prin HCLMT nr. 205/08.05.2015, s-a modificat Planul de administrare, Organigrama, Statul de funcţii şi Regulamentul de organizare şi funcţionare al R.A.T.T. ca urmare a dării în administrare către Regia Autonomă de Transport (RATT) a unui sistem municipal de transport intermodal (SMTI), se aproba trecerea în administrarea Regiei Autonome de Transport Timişoara (R.A.T.T.) a unui sistem municipal de transport intermodal, format din 35 de staţii de biciclete, 11 staţii RATT şi 440 de biciclete prin HCLMT nr. 349/18.07.2014.

Prin adresa nr.  15245/14.07.2015 Regia Autonomă de Transport Timişoara a solicitat modificarea Planului de administrare, Organigramei, Statului de funcţii şi Regulamentului de organizare şi funcţionare al R.A.T.T. .

În data de 09.07.2015, prin Hotărârea nr. 143, Consiliul de administraţie al Regiei Autonome de Transport Timişoara a aprobat propunerea de modificare a Planului de administrare, Organigramei, Statului de funcţii, Regulamentului de organizare şi funcţionare al R.A.T.T. .

Prin Hotararea Consiliului Local 260/26.05.2015 se aproba darea în administrarea Regiei Autonome de Transport Timişoara (R.A.T.T.) a unui sistem municipal de transport public naval pe Canalul Bega, format din 7 vaporetto şi a dotărilor aferente necesare înfiinţării unui nou sistem municipal de transport public naval pe Canalul Bega prin proiectul "Reabilitarea infrastructurii publice urbane a malurilor  Canalului Bega" , cod SMIS 31814. Regia Autonomă de Transport Timişoara (R.A.T.T.) va face demersurile pentru modificarea planului de administrare aprobat prin Hotărârea Consiliului Local nr. 503/22.10.2013, modificat şi completat.

Pentru punerea în aplicare a prevederilor hotărârii de mai sus, RATT trebuie să asigure toate mijloacelor organizatorice, logistice, materiale şi financiare pentru funcţionarea întregului sistem, în perioada de operare a acestuia.
Planul de administrare se modifica prin completarea capitolului „PROGRAME DE MĂSURI ŞI ACŢIUNI STRATEGICE PRIVIND EFICIENTIZAREA ACTIVITĂŢII REGIEI AUTONOME DE TRANSPORT AVÂND LA BAZĂ CRITERIILE ŞI OBIECTIVELE DE PERFORMANŢĂ STABILITE DE CONSILIUL LOCAL TIMIŞOARA” cu următoarele tipuri de acţiuni care să aibă drept finalitate creşterea veniturilor:

I. Efectuarea demersurilor necesare pentru asigurarea tuturor mijloacelor organizatorice, logistice, materiale  si financiare pentru functionarea Sistemul Municipal de Transport Public Naval pe Canalul Bega  din cadrul proiectului „Reabilitarea infrastructurii publice urbane a malurilor Canalului Bega”, conform HCL nr. 260/26.05.2015 privind aprobarea darii in administrare catre Regia Autonoma de Transport Timisoara a unui sistem municipal de transport public naval pe Canalul Bega din cadrul proiectului „Reabilitarea infrastructurii publice urbane a malurilor Canalului Bega”,  sens in care propunem modificarea Organigramei, Statului de functii si Regulamentului de Organizare si Functionare ale Regiei Autonome de Transport Timisoara, astfel:

- Infiintarea Sectiei Transport Naval din cadrul Directiei Transport Auto si Transport Naval  cu personal calificat pentru desfasurarea transportului public naval pe Canalul Bega, in vederea cresterii mobilitatii persoanelor si eficientizarii timpului de calatorie in oras; in cadrul sectiei se vor desfasura activitati de exploatare si de intretinere si reparatii a vaporettelor care vor asigura transportul de pasageri pe Canalul Bega, cu personal navigant  si personal auxiliar angajat in acest sens;

-  Infiintarea Serviciului de Transport Terestru si Transport Naval  cu atributii privind organizarea si planificarea transportului public de persoane pe toate cele 5 moduri de transport;

-   Infiintarea Serviciului Monitorizarea Circulatiei in Transport Terestru si Transport Naval  cu atributii de monitorizarea in timp real a mijloacelor de transport care asigura efectuarea transportului public terestru si a transportului naval;

-  Infiintarea Serviciului Siguranta Circulatiei  in Transport Terestru si Transport Naval  cu responsabilitati privind desfasurarea in conditii de siguranta a transportului public de persoane, terestru si naval, cu atributii vizand supravegherea si intretinerea aparaturii de masurare  si monitorizare, efectuarea de verificari periodice ale acestei aparaturi, asigurarea seriviciilor de pilotaj a vaporetelor;

II. Desfiintarea posturilor de servanti pompieri din cadrul Serviciului Intern de Prevenire si Protectie, avand in vedere înfiinţarea posturilor de agent intervenţie, pază şi ordine cu atributii privind asigurarea pazei, prevenirea si stingerea incendiilor, asigurarea securităţii şi siguranţei în mijloacele de transport în comun, verificarea legalitatii călătoriei cu aceste mijloace de transport, masura aprobata prin HCL nr. 205/08.05.2015;

III. Externalizarea serviciilor de mentenanta preventiva si corectiva la substatiile de redresare si a cablurilor de joasa si medie tensiune din cadrul Regiei Autonome de Transport Timisoara catre terti specializati, masura ce are drept consecinta desfiintarea efectiva a Atelierului Linie Cale Contact Substatii (Compartiment Substatii), cu urmatoarele activitati: asigurarea  lucrarilor de revizii substatii de transformare-redresare, cabluri; efectuare manevre; coordonare manevre  pe medie tensiune efectuate de catre interventia TM 61  si linia contact (pe joasa tensiune); realizarea operatiunilor echivalente cu ale unui dispecer energetic; efectuare interventie rapida la substatii – repunere in stare de functionare a echipamentului  substatii-la parametri tehnici conform instructiunilor si normativelor aprobate, respectiv desfiintarea postului de inginer din cadrul acestui Atelier, ca urmare a faptului ca acest post nu mai are personal in subordine pe care sa-l organizeze si sa-l indrume, disponibilizat in anul 2011 prin concediere colectiva, precum si din cauza lipsei de justificare din punct de vedere tehnic a mentinerii acestui post, in conditiile investitiilor efectuate in echipamente si infrastructura de transport ale Regiei, in special in sistemele de automatizare si telecomanda implementate, dar si din punct de vedere economic, ca masura de reducere a costurilor ocazionate  de activitatea de reparatii si intretinere a substatiilor de transformare – redresare.

IV.  Elaborarea unui Regulament de navigatie pe Canalul Bega  pentru asigurarea in conditii de siguranta si confort  a transportului public  pe canalul Bega.

În concluzie,  analiza  realizată a demonstrat faptul ca pentru punerea in functiune a Sistemului Municipal de Transport Public Naval pe Canalul Bega  din cadrul proiectului „Reabilitarea infrastructurii publice urbane a malurilor Canalului Bega”  aprobat prin HCL nr. 260/26.05.2015, este justificata o suplimentare a  resurselor  umane din cadrul Regiei, care, prin actiunile lor concertate, sunt in masura să  realizeze  programul  de  acţiuni strategice şi, în final, să eficientizeze activitatea de transport public de persoane, terestru si naval,  în Municipiul Timişoara şi să se asigure, în acelaşi timp, sporirea calităţii acesteia.

Ca si anexe ale Planului de administrare modificat, au fost elaborate si aprobate, prin Hotărârea nr. 143/09.07.2015, de către Consiliul de administraţie al RATT, Organigrama, Statul de funcţii şi Regulamentul de organizare şi funcţionare.

Având în vedere cele prezentate propunem spre aprobare:
· modificarea Planului de administrare al Regiei Autonome de Transport Timişoara;

· modificarea Organigramei, Statului de funcţii şi Regulamentului de organizare şi funcţionare al Regiei Autonome de Transport Timişoara.

